stanford-oval/wikipedia huggingface dataset:
Gladys George
Aiheesta muualla

Gladys George Internet Movie Databasessa. (englanniksi)
Gladys George Elonetissä.
Gladys George Allmoviessa (englanniksi)
Gladys George NNDB:ssä (englanniksi)
Gladys George Answersissa (englanniksi)
Gladys George Internet Broadway Databasessa (englanniksi)
Gladys George Find a Gravessa (englanniksi)
Ann Lauren Blogi (englanniksi)
Wikimedia Commonsissa on kuvia tai muita tiedostoja aiheesta .
Gladys George elokuvan Maltan haukka (1941) trailerissa.
Gladys George elokuvassa I'm from Missouri (1939).
Helmipalot

| Helmipalot |
| --- | --- |

Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit Fabaceae
Suku::  Helmipalot Sophora  L. (1753)
Tyyppilaji
 Sophora tomentosa L. 
Katso myös
   Helmipalot Commonsissa 
Infobox OKNimi-testi OK: 
Helmipalot (Sophora) on hernekasvisuku. Se on aiemmin tunnettu pagodipuiden nimellä, mutta tämä nimi on 2010-luvulla vaihdettu tarkoittamaan sukua Styphnolobium. Helmipaloista toiseen sukuun on siirretty muun muassa tunnettu kiinalaisperäinen koristepuu japaninpagodipuu (Styphnolobium japonicum, aiemmin Sophora japonica).
Helmipalkoihin kuuluu 61 ympäri maailmaa kasvavaa lajia. Ne ovat puita tai pensaita, harvoin monivuotisia ruohoja. Euroopassa kasvaa kaksi lajia: idänhelmipalko Venäjällä ja turkinhelmipalko Mustanmeren ympäristössä.
Helmipalkolajeja

idänhelmipalko (Sophora alopecuroides)
kainohelmipalko (Sophora flavescens)
turkinhelmipalko (Sophora jaubertii)
maorinhelmipalko eli maorinpagodipuu (Sophora microphylla)
teksasinhelmipalko eli teksasinpagodipuu (Sophora secundiflora → nykyisin Dermatophyllum secundiflorum)
silkkihelmipalko (Sophora tetraptera)
toromirohelmipalko (Sophora toromiro)
Aiheesta muualla

Suomen Lajitietokeskus: Helmipalot – Sophora
Haukiputaan Pallo

Haukiputaan Pallo ry (HauPa) on vuonna 1993 perustettu jalkapallon erikoisseura nykyisin Oulun kaupunkiin kuuluvalta Haukiputaalta.
HauPan miesten edustusjoukkue on pelannut parhaimmillaan Kakkosessa kausina 2000 ja 2011–2012. Seuran A-juniorit pelasivat kaudella 2010 SM-sarjaa.
Vuonna 2007 seurassa toimi 16 joukkuetta, 372 rekisteröityä pelaajaa sekä noin 1 000 jäsentä. HauPan kasvatit Henri Hanhela, Juuso Haapala, Jesse Leppänen ja Lassi Nurmos ovat pelanneet Suomen poikamaajoukkueissa. Lisäksi HauPa kasvatti Samuli Hölttä on allekirjoittanut pelaajasopimuksen 2024 Veikkausliigassa pelaavan AC Oulun kanssa.[lähde? ]
HauPalla on Haukiputaan Annalankankaalla oma halli, joka soveltuu lähinnä harjoitteluun pienen kokonsa vuoksi. Hallissa on kuitenkin tekonurmi, mikä parantaa harjoitteluolosuhteita.
Aiheesta muualla

Seuran sivusto
Henkilöpalvonta

Henkilöpalvonta, myös henkilönpalvonta, yksilönpalvonta, henkilökultti on  henkilön nostamista erityisasemaan muita ylemmäksi. Henkilönpalvonta voi kohdistua:
Henkilöpalvonta (politiikka), poliittisesti ja sotilaallisesti vaikuttavat henkilöt
Henkilöpalvonta (sosiologia), esimerkiksi popkulttuurissa tai uskonnollisissa yhteisöissä vaikuttavaan henkilöön.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Henkilöpalvonta”, voi hakea sivunnimihaulla, laajalla sivunnimihaulla tai tekstihaulla.
Hammering

| ”Hammering” S-TOOL |
| --- | --- | --- |

Singlen tiedot
 Albumilta: Tolerance 0
 Julkaistu: 16. kesäkuuta 2017
 Formaatti: digi
 Tyylilaji: heavy metal
 Kesto: 02.28
 Levy-yhtiö: Playground Music
S-TOOL:in muut singlet
| ”Your Despiser No. 1” 2017 | ”Hammering” 2017 |   |
Hammering on suomalaisen metalliyhtye S-TOOLin kolmas single. Se julkaistiin keskiyöllä 16. kesäkuuta 2017.
Kappaleet

Hammering – 02.28
Kokoonpano

Ville Laihiala – laulu, kitara
Sami Leppikangas – kitara
Kimmo Hiltunen – basso
Aksu Hanttu – rummut
Hope Lange

| Hope Lange |
| --- | --- |

Henkilötiedot
Koko nimi:  Hope Elise Ross Lange
Syntynyt: 28. marraskuuta 1933 Redding, Connecticut, Yhdysvallat.
Kuollut: 19. joulukuuta 2003 (70 vuotta) Santa Monica, Kalifornia, Yhdysvallat
Ammatti:  näyttelijä
Aiheesta muualla
IMDb 
Elonet
Hope Lange (28. marraskuuta 1933 Redding, Connecticut, Yhdysvallat – 19. joulukuuta 2003 Santa Monica, Kalifornia, Yhdysvallat) oli yhdysvaltalainen näyttelijä, joka näytteli niin teatterissa, elokuvassa kuin televisiossakin.
Hänen ensimmäinen puolisonsa oli Don Murray (1956–1961), toinen Alan J. Pakula (1963–1971) ja kolmas Charles Hollerith, Jr. (1986–2003).
Filmografia

Bussipysäkki 1956 – Elma Duckworth
Peyton Place – vihan tyyssija 1957 – Selena Cross
Jesse James 1957 – Zee James
Rakkautta ja sotaa 1958 – Andrea Lenaine Kantaylis
Nuoret leijonat 1958 - Hope Plowman
Kaikki unelmani 1959 – Caroline Bender
Taskullinen ihmeitä 1961 – Queenie Martin
Kapinallisen laulu 1961 – Irene Sperry
Rakkaus on riemua 1963 – Millicent 'Millie' Mehaffey
Jigsaw 1968 – Helen Atterbury
Väkivallan vihollinen 1974 – Joanna Kersey
I Love You... Good–bye 1974 – Karen Chandler
I Am the Cheese 1983 – Betty Farmer
Välirikko 1983 – Anne Stuart
Painajainen Elm Streetillä 2 – Freddyn kosto 1985 – Cheryl Walsh
Blue Velvet – ja sinisempi oli yö 1986 – Mrs. Williams
Julia ja käsikirjoittaja 1990 – Margaret Quince
Isku Kolumbiaan 1994 – Senator Mayo
Oikeuden puolustaja 1995 – Libby Prentiss
Televisiosarjoja

Lange esiintyi 1960-1980-luvulla runsaasti televisiosarjoissa ja -elokuvissa. Pisimpään hän oli mukana näissä kahdessa sarjassa.
The New Dick Van Dyke Show  (televisiosarja) Jenny Preston (72 jaksoa1971–1974)
Kummitus ja rouva Muir (televisiosarja) Carolyn Muir (50 jaksoa 1968–1970)
Haapalampi (Viitasaari)

| Haapalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°10′29″N, 25°45′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskupuro:  Haapapuro Viitajärveen 
Järvinumero:  14.439.1.006
Mittaustietoja
Pinnankorkeus:  143 m  
Pituus:  290 m  
Leveys:  130 m  
Rantaviiva:  0,678 km  
Pinta-ala:  2,189 ha  
Tilavuus:  0.000026 km³ 
Keskisyvyys:  1,21 m  
Suurin syvyys:  2,1 m  
Saaria:  ei saaria 
 fiHaapalampi 
Haapalampi  on Keski-Suomessa Viitasaarella  Viitajärven lähellä sijaitseva lampi.
Maantietoa

Lampi on 290 metriä pitkä, 130 metriä leveä, ja sen pinta-ala on 2,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 26 400 kuutiometriä. Sen keskisyvyys on 1,2 metriä ja suurin syvyys on 2,1 metriä. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Täysiänjoen valuma-alueeseen (14.439) se kuuluu. Lammen vedenpinnan korkeus on 143 metriä mpy.
Fridtjof Nansen

| Fridtjof Nansen |
| --- | --- |
 Nansen vuonna 1896.
Henkilötiedot
Koko nimi:  Fridtjof Wedel-Jarlsberg Nansen
Syntynyt: 10. lokakuuta 1861 Oslo, Norja
Kuollut: 13. toukokuuta 1930 (68 vuotta) Lysaker, Norja
Kansalaisuus:  Norja
Arvonimi: professori
Koulutus ja ura
Tutkimusalue:  eläintiede ja oseanografia
Palkinnot:   Nobelin rauhanpalkinto (1922)
 Nimikirjoitus
Fridtjof Wedel-Jarlsberg Nansen (10. lokakuuta 1861 Oslo – 13. toukokuuta 1930 Lysaker) oli norjalainen naparetkeilijä, tutkimusmatkailija, diplomaatti ja tieteilijä. Hän ylitti ensimmäisenä ihmisenä Grönlannin vuonna 1888 ja yritti Pohjoisnavalle siinä kuitenkaan onnistumatta vuosina 1893–1896. Naparetkeilijän uransa jälkeen Nansen toimi muun muassa Kansainliiton pakolaisasiain päävaltuutettuna. Nansen sai Nobelin rauhanpalkinnon vuonna 1922.
Ensimmäinen Grönlannin ylitys

Nansen teki ensimmäisen matkansa Grönlannin vesille vuonna 1882. Hän innostui yrittämään Grönlannin ylitystä vuonna 1883, kuultuaan Nordenskiöldin löytöretkestä samana vuonna. Nansenin suunnitelmana oli ylittää saari idästä länteen. Suunnitelma vaati navigointia välttämättömien tarvikkeiden tuomiseksi jäitse laivalta itärannikolla. Vuonna 1888 Nansen teki matkan Grönlannin halki hiihtäen Otto Sverdrupin, Samuel Balton, Oluf Dietrichsonin, Ole Nilsen Ravnan ja Kristian Kristiansenin kanssa.
He saapuivat Grönlannin itärannikolle Jason-laivalla Islannista 5. kesäkuuta 1888. 17. kesäkuuta retkikunta siirtyi kahteen veneeseen 35 mailia Sernilik-vuonosta löytääkseen sopivan  maihinnousupaikan. Sopivan alueen löydyttyä miehet olivat soutaneet arviolta 150 mailia itärannikkoa ylös pohjoiseen aina 10. elokuuta saakka. Ylitys hiihtämällä kesti 41 päivää, päättyen Godhamin vuonon lähelle länsirannikolla.
Fram-laivan löytöretki Pohjoisnavalle

Nansen johti vuonna 1893 retkikuntaa, jonka tavoitteena oli päästä Pohjoisnavalle ajelehtimalla merivirtojen mukana Pohjoisen jäämeren yli. Tähän tehtävään suunniteltiin jään puristuksen kestävä laiva Fram. Mukaan otettiin myös rekien vetämiseen tarkoitettuja koiria siltä varalta, että laiva ajautuisi sivuun pohjoisnavalta. Syksyllä meri jäätyi, ja miehet jännittivät kestäisikö heidän laivansa jäiden puserruksen. Fram kesti ahtojäiden puristuksen. Kun parin vuoden päästä helmikuussa 1895 kävi selväksi ettei Fram saavuttaisi pohjoisnapaa, Nansen lähti Johansenin kanssa rekiretkelle kohti pohjoisnapaa. Koirat vetivät rekiä, ja mukana oli myös kajakkeja avovesirailojen ylitystä varten. Jääröykkiöt hidastivat matkantekoa, joka hidastui myös vastaan puskevan jäänalaisen merivirran takia. Niinpä Nansen päätti kääntyä huhtikuussa 1895 takaisin leveyspiiriltä 86° 14′ N. Vielä vaikeammalla paluumatkalla iski ruokapula, ja miehet söivät vetokoiriaan. Nansen onnistui löytämään talvehtimispaikan Frans Joosefin maasta, jonne miehet rakensivat talvimajan. Miehet ampuivat hylkeitä ja jääkarhuja ravinnoksi ja rasvatuikun polttoaineeksi. Napayö kului pääosin majassa oleskellen. Tällä välin Fram oli vapautunut jäistä ja purjehtinut kotiin. Kun kevät koitti, Nansen ja Johansen alkoivat matkata rekien ja kajakkien kanssa kohti Frans Joosefin maan eteläosaa, missä törmäsivät ihmisiin, jotka kuljettivat heidät kotiin.
Akateeminen ura ja tieteelliset työt

Nansen oli Kuninkaallisen Fredrikin yliopiston (nykyinen Oslon yliopisto) eläintieteen ja oseanografian professori. Hän väitteli filosofian tohtoriksi vuonna 1888.
Poliittinen ja diplomaattinen ura

Nansen oli Norjan suurlähettiläs Lontoossa 1906–1908 ja Kansainliiton pakolaisasiain päävaltuutettu eli pakolaiskomissaari, missä tehtävässä hän loi pakolaisille niin sanotun Nansen-passin. Nansen sai Nobelin rauhanpalkinnon vuonna 1922. Hänen mukaansa nimettiin 1930 perustettu Kansainliiton Nansenin kansainvälinen pakolaistoimisto.
Muistaminen

Norwegian Air Shuttle on maalauttanut Nansenin kuvan yhden Boeing 737-800 -koneensa pyrstöön. Nansenin kuva on ollut aiemmin myös yhtiön Boeing 737-300 -koneen pyrstössä.
Teoksia

Nansen, Fridtjof: Hiihtäen poikki Grönlannin.  (Karavaanisarja 2. Lyhennetty nuorisopainos. - Kuvitus on suurimmaksi osaksi tekijän omaa käsialaa tai hänen luonnostensa mukaan tehtyjä piirroksia)  Suomentanut T. J. Kivilahti. Helsinki:  WSOY, 1962.
Nansen, Fridtjof: Suksilla poikki Grönlannin: Kertomus norjalaisen Grönlannin-retkikunnan matkasta 1888–89.  (På ski over Grønland, 1888)  Suomentanut Teuvo Pakkala. Varustettu 164 kuvalla ja kartoilla. Helsinki:  Otava, 1896.  Suomennos verkossa.
Aiheesta muualla

Kuvia tai muita tiedostoja aiheesta Fridtjof Nansen Wikimedia Commonsissa
Nansenin matka Grönlannin poikki, Turun Lehti nro 139 24.11.1888 (Historiallinen sanomalehtikirjasto 1771–1890)
Nansenin teoksia Internet Archivessa
Nobelin rauhanpalkinnon saajat
| --- | --- |
1901–1925:  1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950:  1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975:  1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000:  1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–:  2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
Nansen ja Fram.
Kansainliiton myöntämä Nansen-passi.
Boeing 737, jonka pyrstöön on maalattu Nansenin kuva.
Henry Framelius

| Henry Framelius> Henkilötiedot |
| --- | --- |
Koko nimi:  Henry Gustaf Framelius
Syntynyt: 19. joulukuuta 1910
Kuollut: 27. maaliskuuta 2007 (96 vuotta)
Kansalaisuus:   Suomi
Koripalloilija
Pelaajaura
Seurajoukkueet
1944 1953:   HOK-Veikot  Tampereen Pyrintö
Valmennusura
1953:   Tampereen Pyrintö
Henry Gustaf Framelius (19. joulukuuta 1910 – 27. maaliskuuta 2007) oli suomalainen koripalloilija, koripallovalmentaja ja -tuomari.
HOK-Veikkojen kasvatti Framelius voitti seuran edustusjoukkueessa Suomen mestaruuden vuonna 1944. Vuonna 1953 hän sekä pelasi että toimi Tampereen Pyrinnön päävalmentajana. Vuonna 1951 Framelius sai ensimmäisenä suomalaisena viiden muun ohella kansainvälisen tuomarin oikeudet.
Hausan kieli

| Hausa |
| --- | --- |
 Hausan puhuma-alue (keltaisella) Nigerissä ja Nigeriassa.
Oma nimi:  hausa
Tiedot
Alue:  Länsi-Afrikka
Virallinen kieli:   Nigeria    Niger    Benin
Puhujia:  yli 43 miljoonaa
Sija:  27.
Kirjaimisto:  latinalainen kirjaimisto arabialaiset aakkoset
Kielitieteellinen luokitus
Kielikunta:  afroaasialaiset kielet
Kieliryhmä:  tšadilaiset kielet
Kielikoodit
ISO 639-1:  ha
ISO 639-2:  hau
ISO 639-3:  useita
 Ohje 
Hausa on Afrikan toiseksi puhutuin kieli, jolla on 43 928 100 äidinkielistä puhujaa. Lisäksi sitä puhuu toisena kielenään noin 20 miljoonaa ihmistä. Hausa on maailman 27. puhutuin kieli.tarvitaan parempi lähde Suurin osa äidinkielisistä puhujista asuu Nigeriassa, jonka väestöstä noin 29 % eli noin 40 miljoonaa ihmistä on hausoja, sekä Nigerissä, jonka väestöstä 56 % eli 6 miljoonaa ihmistä on hausoja. Lisäksi hausaa käytetään lingua francana useissa Länsi-Afrikan maissa erityisesti muslimien keskuudessa, nimeltä mainiten Kamerunissa, Beninissä, Togossa ja Ghanassa. Suuri osa kielen puhujista kuuluu hausojen etniseen ryhmään, mutta monet äidinkielisetkin hausan puhujat edustavat muita kansoja. Hausa on Afrikan puhutuin alkuperältään afrikkalainen kieli, mutta se ei ole minkään maan virallinen kieli. Sen sijaan sillä on kansalliskielen asema sekä Nigerissä että Nigeriassa.
Hausalla on ollut kirjoitettu muoto yli 200 vuoden ajan. Aluksi sitä kirjoitettiin ajamilla (eräs arabialaisten aakkosten muunnos). Latinalaiset aakkoset ovat olleet ensisijaisessa käytössä vuodesta 1880 alkaen. Hausan kirjoituksessa ei merkitä vokaalin pituutta eikä tavun sävelkulkua, vaikka ne ovat kielelle ominaisia piirteitä.
Hausa on tšadilainen kieli, joten se kuuluu afroaasialaisiin kieliin. Hausalla on useita eri murteita.
Hausankieliseen elokuvatuotantoon viitataan nimellä Kannywood. Islamin vaikutuksen vuoksi hausankielistä elokuvakulttuuria voi luonnehtia keholliselta ilmaisultaan (esimerkiksi julkisen halailun, hyväilemisen tai suutelemisen  esittämisen osalta) pidättyväksi, ja tällainen voi johtaa ainakin nuoren naisnäyttelijän poissulkemiseen Kannywood-tuotannoista.
Fonologia > Konsonantit

|  |  | Bilabiaali | Alveolaari | Postalveolaari | Palataali | Velaari> tavallinen | Velaari> liudentunut | Velaari> labialisoitunut | Glottaali> tavallinen | Glottaali> liudentunut |
| --- | --- | --- | --- | --- | --- | --- | --- | --- | --- | --- |
| Klusiili | tavallinen |  | t | d |  |  | k | g | kʲ | gʲ | kʷ | gʷ | ʔ | ʔʲ |
| Klusiili | ejektiivi |  |  |  |  | k' | kʲ' | kʷ' |  |  |
| Klusiili | implosiivi | ɓ | ɗ |  |  |  |  |  |  |  |
| Frikatiivi | Frikatiivi | ɸ | s | ʃ |  |  |  |  | h |  |
| Affrikaatta | tavallinen |  |  | tʃ | dʒ |  |  |  |  |  |  |
| Affrikaatta | ejektiivi |  |  | tʃ' |  |  |  |  |  |  |
| Nasaali | Nasaali | m | n |  |  |  |  |  |  |  |
| Tremulantti | Tremulantti |  | r |  |  |  |  |  |  |  |
| Yksitavuinen tremulantti | Yksitavuinen tremulantti |  | ɾ |  |  |  |  |  |  |  |
| Lateraali | Lateraali |  | l |  |  |  |  |  |  |  |
| Puolivokaali | Puolivokaali | w |  |  | j |  |  |  |  |  |
Lähde:
Fonologia > Vokaalit

|  | Etinen | Keskinen | Takinen |
| --- | --- | --- | --- |
| Suppea | i |  | u |
| Puoliavoin | e |  | o |
| Avoin |  | a |  |
Kaikki vokaalit voivat esiintyä niin lyhyinä kuin pitkinäkin. Hausa on tonaalinen kieli, jossa on sekä nouseva että laskeva tooni. Diftongeja on kaksi [au] ja [ai].
Lähde:
Kielioppi

Hausan perussanajärjestys on subjekti-verbi-objekti. Kielen morfologiaa kuvataan monimutkaiseksi ja sanat rakentuvat juurien (yleensä kolme konsonanttia) ympärille kuten arabiassa ennemmin kuin sanan vartalon. Substantiivilla on kaksi lukua (yksikkö ja monikko) ja kaksi sukua (maskuliini ja feminiini)..
Lukusanat 1–10 hausaksi:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| ɗaya | biyu | ukku | huɗu | biyar | shidda | bakwai | takwas | tara | goma |
Kielinäyte

Äänitiedostojen kuunteluohjeet
»Duk ‘yan’adan ana haihuwarsu ne a matsayin ‘yantattun ‘ya’ya, kuma mutuncinsu da haqqoqinsu daidai yake da na kowa. Suna da tunani da cikakken hankali, saboda haka ake son duk mu’amalar da za su yi, ta kasance akwai ‘yan’uwantaka a tsakani.»
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Aiheesta muualla

Wikipedia, vapaa tietosanakirja
Kuvia tai muita tiedostoja aiheesta Hausan kieli Wikimedia Commonsissa
Afroaasialaiset kielet
aasáx
aari
afar
ajawa
akkadi
amhara
arabia
aramea
bambassi
bedža
ebla
egypti
foinikia
hassaniyya
hausa
heprea
higi-bura
kabyyli
kambata
keskiatlaksentamazight
kopti
malta
oromo
saho
sidamo
somali
syyria
tamashek
tašelhit
tigre
tigrinja
ugariti
wolaitta
Henry Flood

Henry Flood (1732 – 2. joulukuuta 1791 Farmley, Kilkennyn kreivikunta) oli irlantilainen poliitikko, joka kamppaili Irlannin parlamentin itsenäisyyden lisäämiseksi.
Henry Flood oli ylituomari Warden Floodin avioton poika. Hänet valittiin Irlannin parlamenttiin vuonna 1759. Tuolloin elettiin muutosvaihetta, jolloin Irlannin parlamenttia hallinnut Irlannin protestanttinen vähemmistö alkoi turhautua siihen, että Irlantia koskeva lainsäädäntövalta oli Englannin parlamentilla. Taitavana puhujana Flood kohosi Irlannin parlamentin sisälle muodostuneen uudistuksia vaatineen pienen oppositioryhmän johtajaksi. Heidän ensimmäinen voittonsa oli vuonna 1768 säädetty laki, joka määräsi järjestämään parlamenttivaalit säännöllisesti kahdeksan vuoden välein, kun sitä ennen uusi parlamentti oli valittu vain Englannin hallitsijan vaihtuessa. Floodin ryhmä sai aikaiseksi myös varojen myöntämistä Irlannin brittihallinnolle koskeneiden budjettiesitysten hylkäämisen parlamentissa vuosina 1769 ja 1771.
Floodin päätavoitteena oli saavuttaa Irlannin parlamentille itsenäinen lainsäädäntövalta. Hän joutui tilapäisesti luopumaan tämän kamppailun johdosta vuonna 1775, jolloin hänet nimitettiin Irlannin lordiluutnantti lordi Harcourtin hallinnon apulaisvarainhoitajaksi. Parlamentin niin sanotun patrioottiryhmän johtoon nousi tämän jälkeen Henry Grattan, joka syytti Floodia brittien lahjomaksi. Kun Amerikan vallankumous lisäsi Irlannin patrioottiliikkeen suosiota, Flood palasi vanhaan ryhmäänsä vuonna 1779. Kaksi vuotta myöhemmin hänet erotettiin Irlannin hallituksesta. Flood tuki Grattania tämän painostaessa Englannin hallituksen vapauttamaan Irlannin kaupan vuonna 1779 sekä antamaan Irlannin parlamentille oikeuden itsenäiseen lainsäädäntöön vuonna 1782. Sen jälkeen Flood haastoi Grattanin, joka hänen mielestään ei jatkanut tarpeeksi pitkälle. Flood teki lakialoitteen, jonka mukaan Englannin parlamentin tulisi luopua pysyvästi kaikista oikeuksista säätää lakeja Irlannille. Ehdotus hylättiin vuonna 1784, mikä romahdutti uudelleen Floodin suosion. Flood valittiin vuonna 1783 samanaikaisesti myös Englannin parlamenttiin, jossa hän ei kuitenkaan saavuttanut samanlaista vaikutusvaltaa kuin Irlannin parlamentissa. Hän vetäytyi eläkkeelle vuonna 1790.
Hautakivisuunnittelija

Hautakivisuunnittelija on ammatti, jossa suunnitellaan asiakkaiden toiveiden mukaisia hautakiviä. Suunnittelija piirtää tietokoneella asiakkaan toivomusten mukaisen hautamuistomerkin. Hautamuistomerkki on useimmin kiveä, mutta muitakin materiaaleja käytetään. Esimerkiksi puuta, metallia, lasia, betonia sekä luonnosta tuotuja kiviä käytetään muistomerkkinä hautausmaalle sopivilla koristeilla täydennettyinä. Kiven ylivoimainen kestävyys muihin materiaaleihin nähden on taannut sen suosion yleisimpänä materiaalina.
Ensimmäiset hautakivien tietokonepiirrokset teki Keijo Kaikkonen Kempeleessä vuonna 1992.[lähde? ] Tekniikka ja ohjelmat ovat kehittyneet siten, että nykyisin voidaan piirtää hautakivi luonnollisilla väreillä ja hautausmaaympäristöön "upotettuna". Näin asiakas voi vakuuttua tilaushetkellä lopputuloksesta.
Tarkat, luonnollisessa koossa olevat tietokonepiirrokset haastavat hautakiviveistämöä tekemään tarkalleen piirroksen mukaisen kiven. Kaiverrukset ja muut koristeet ovat myös piirroksessa mittasuhteessa ja tämä helpottaa asentajaa toteuttamaan asiakkaan toiveen pikkutarkasti.
Tietokonepiirrokset helpottavat tekstien ja koristeiden sommittelua luonnosta haettuun ns. luonnonkiveen.
Ensin otetaan digikuva luonnonkivestä ja sen jälkeen korkeus- ja leveysmitat. Näin saadaan hahmoteltua esimerkiksi metallista valettujen enkeleiden, lintujen, nimilaattojen ja ristien koot ja sijainnit. Toki luonnonkiveen voidaan myös tehdä nimet kaiverrustekniikalla, mutta yleisempi tapa on kiinnittää joko metalliset irtokirjaimet tai nimilaatta.
Hautakiven voi suunnitella myös itse Internetissä.
Aiheesta muualla

Ilkka: Hautakivien suunnittelu muuttaa verkkoon